Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20) i članka 48. Statuta Grada Skradina („Službeni vjesnik Šibensko-kninske županije“ broj 3/21), Gradonačelnik Grada Skradina, dana 23. kolovoza 2022. godine, donosi

**ODLUKU**

**o sufinanciranju nabave drugih obrazovnih materijala za učenike osnovnih škola za 2022./2023. školsku godinu**

Članak 1.

Ovom Odlukom određuje se visina sufinanciranja nabave drugih obrazovnih materijala za učenike osnovnih škola za 2022./2023. školsku godinu (u daljnjem tekstu: Odluka), te uvjeti i postupak ostvarivanja ovog prava.

Članak 2.

Visina sredstava za sufinanciranje prava iz članka 1. ove Odluke iznosi:

1. za učenike od 1. do 4. razreda – 400,00 kuna po učeniku,
2. za učenike od 5. do 8. razreda – 50jksdf0,00 kuna po učeniku.

Članak 3.

Pravo iz članka 1. ove Odluke imaju roditelji koji su državljani Republike Hrvatske i imaju prebivalište na području Grada Skradina ili ako je jedan od roditelja stranac sa stalnim boravkom na području Grada Skradina, bez obzira na osnivača škola koje učenici pohađaju.

Članak 4.

Postupak za ostvarivanje prava iz članka 1. ove Odluke pokreće se podnošenjem zahtjeva. Zahtjev podnosi roditelj učenika. Podnositelj zahtjeva je uz zahtjev dužan priložiti i dokaze kojima dokazuje da ostvaruje pravo iz članka 1. ove Odluke.

Dokazi koje je podnositelj zahtjeva dužan priložiti su slijedeći:

- dokaz o državljanstvu, prebivalištu oba roditelja - preslike važećih osobnih iskaznica, odnosno ako je jedan od roditelja strani državljanin - presliku putovnice s važećom klauzulom odobrenja stalnog boravka ili osobne iskaznice, te ako se radi o samohranom roditelju – izjava pod materijalnom i kaznenom odgovornošću,

- potvrdu o upisu djeteta u školsku godinu 2022./2023.,

- podatak o IBAN-u računa podnositelja zahtjeva na kojeg će se doznačiti sredstva.

Članak 5.

Zahtjev iz članka 4. ove Odluke, podnosi se Upravnom odjelu za financije, imovinsko-pravne poslove i društvene djelatnosti Grada Skradina, od dana 05. rujna 2022. godine, a krajnji rok za podnošenje istog je zaključno sa 30. rujna 2022. godine.

Nepravovremeno podneseni zahtjevi neće se razmatrati.

Obrazac zahtjeva roditelji će moći preuzeti u pisarnici Grada Skradina, te na web stranici Grada Skradina [www.grad-skradin.hr](http://www.grad-skradin.hr).

Članak 6.

Naknada se isplaćuje jednokratno na IBAN račun podnositelja zahtjeva, a iznimno putem blagajne Grada Skradina.

Članak 7.

Sredstva za provedbu ove Odluke osigurana su u Proračunu Grada Skradina za 2022. godinu („Službeni vjesnik Šibensko-kninske županije“ br. 24/21).

Članak 8.

Ova Odluka stupa na snagu danom donošenja, a objavit će se u Službenom vjesniku Šibensko-kninske županije i na web stranici Grada Skradina.

Klasa: 602-03/22-01/1

Urbroj: 2182-03-01-22-1

Skradin, 23. kolovoza 2022.g.

**GRADONAČELNIK**

mr.sc. Antonijo Brajković